Държавен вестник, бр. 92, 2002 г., стр. 27

Б Р О Й  92
Д Ъ Р Ж А В Е Н   В Е С Т Н И К
С Т Р .  27
(2) Който по какъвто и да е начин, пряко
или косвено, събира или предоставя средства
за осъществяване на деянието по ал. 1, като
знае или предполага, че те ще бъдат използва-
ни с такава цел, се наказва с лишаване от сво-
бода от три до петнадесет години и глоба до
тридесет хиляди лева.
(3) Предметът на престъплението по ал. 2 се
отнема в полза на държавата, а ако липсва или е
отчужден, присъжда се неговата равностойност.”
§ 24. В чл. 109 се правят следните изменения:
1. В ал. 1 думите “организация или” се заме-
нят с “организирана престъпна”, а думите “про-
тив републиката” се заменят с “по тази глава”.
2. В ал. 2 думите “организация или” се за-
личават.
3. Алинея 3 се изменя така:
“(3) Участник в групата, който доброволно
се предаде на органите на властта, разкрие всич-
ко, което му е известно за групата и по този
начин съществено улесни разкриването и до-
казването на извършени от нея престъпления,
се наказва при условията на чл. 55.”
4. В ал. 4 думите “организацията или” се за-
личават.
§ 25. Член 110 се изменя така:
“Чл. 110. За приготовление към престъпление
по чл. 95, 96, 99, 106, 107 и чл. 108а, ал. 1 наказа-
нието е лишаване от свобода до шест години.”
§ 26. В чл. 114, ал. 2 след думите “по чл. 95—
107” се поставя запетая и се добавя “чл. 108а”.
§ 27. В чл. 116, ал. 1 се правят следните из-
менения и допълнения:
1. Създава се нова т. 10:
“10. извършено от лице, което действа по
поръчение или в изпълнение на решение на
организирана престъпна група;”.
2. Досегашните т. 10 и 11 стават съответно
т. 11 и 12.
3. В последното изречение думите “точки 10
и 11” се заменят с “точки 10—12”.
§ 28. В чл. 131, ал. 1 се създават т. 8—12:
“8. от лице, което действа по поръчение или
в изпълнение на решение на организирана пре-
стъпна група;
9. по начин или със средства, опасни за жи-
вота на мнозина или с особена жестокост;
10. с користна цел;
11. с цел да бъде улеснено или прикрито дру-
го престъпление;
12. по хулигански подбуди.”
§ 29. В чл. 142 се правят следните изменения
и допълнения:
1. В ал. 1 съюзът “и” се заменя със “с цел”, а
след думата “противозаконно” се добавя “да”.
2. В ал. 2:
а) в т. 7 след думите “отвличането е” се до-
бавя “с користна цел или”;
б) точка 8 се изменя така:
“8. деянието е извършено от лице, което дей-
ства по поръчение или в изпълнение на реше-
ние на организация или група по чл. 321а или
организирана престъпна група.”
§ 30. В чл. 152 се правят следните изменения
и допълнения:
1. В ал. 2, т. 1 думата “шестнадесет” се заме-
ня с “осемнадесет”.
2. В ал. 3:
а) създава се нова т. 4:
“4. ако е извършено с цел въвличане в пос-
ледващи развратни действия или проституция;”;
б) досегашната т. 4 става т. 5.
3. Алинея 4 се изменя така:
“(4) За изнасилване наказанието е лишаване
от свобода от десет до двадесет години:
1. ако изнасилената не е навършила четири-
надесет години;
2. ако е причинена тежка телесна повреда;
3. ако е последвало самоубийство;
4. ако представлява особено тежък случай.”
§ 31. В чл. 155 се правят следните изменения:
1. Алинея 1 се изменя така:
“(1) Който склонява друго лице към прости-
туция, блудствени действия или съвкупление,
се наказва с лишаване от свобода до три години
и глоба от триста до шестстотин лева.”
2. Алинея 3 се изменя така:
“(3) Когато деянията по ал. 1 и 2 са извърше-
ни с користна цел, наказанието е лишаване от
свобода от една до шест години и глоба от пет-
стотин до хиляда лева.”
3. В ал. 5 т. 1 се изменя така:
“1. от лице, което действа по поръчение или
в изпълнение на решение на организирана пре-
стъпна група;”.
§ 32. В чл. 157 се правят следните изменения:
1. В ал. 1 думите “от една до пет години” се
заменят с “от две до осем години”.
2. В ал. 2 думите “16-годишна” се заменят с
“14-годишна”.
3. Алинея 4 се отменя.
4. Алинея 5 се изменя така:
“(5) Който с цел да си набави имотна облага
свожда другиго към хомосексуални действия,
както и този, който чрез даване или обещаване
на облага склони другиго към такива действия,
се наказва с лишаване от свобода до три години
и с глоба до хиляда лева, като съдът може да
постанови и пробационна мярка за определен
срок да не посещава определено място, район
или заведение.”
§ 33. Член 159 се изменя така:
“Чл. 159. (1) Който създава, излага, предста-
вя, излъчва, предлага, продава, дава под наем
или по друг начин разпространява произведе-
ния с порнографско съдържание, се наказва с
лишаване от свобода до една година и глоба от
хиляда до три хиляди лева.
(2) Който излага, представя, предлага, про-
дава или дава под наем произведения с порног-
рафско съдържание на лице, ненавършило 16-
годишна възраст, се наказва с лишаване от свобо-
да до три години и глоба до пет хиляди лева.
(3) За деяния по ал. 1 и 2 наказанието е ли-
шаване от свобода до пет години и глоба до
осем хиляди лева, ако за създаването на произ-
ведението е използван малолетен, непълноле-
тен или лице, което изглежда като такова.
(4) Когато деянието по ал. 1—3 е извършено
по поръчение или в изпълнение на решение на